Dagsorden for møde i Institutrådet

**Tirsdag den 11. oktober 2022 kl. 12.15-14.00**

(mødet afholdes i konferencelokalet O94)

**Inviterede**:

Kurt Klaudi Klausen, Tina Guldbrandt Jakobsen, Pernille Seier Hansen, Bess Egede Rogers, Silas Toftemark, Josefine Lørup Brandt, Vincent Keating, Jaume Castan Pinos, Hendrik Huelss

**Afbud fra:**

Louise Kjærgaard, Marianne Ulriksen, Melike Wulfgramm

**Dagsorden sendt til orientering til:**

Søren Netra, Queralt Tornafoch Chirveches, Melanie Sofia Hartvigsen

**Mødeleder**:

Signe Pihl-Thingvad

**Dagsorden**

1. **Meddelelser fra Institutleder**
2. **Meddelelser fra studieleder**
3. **Valg af næstformand**

Amelie Theussen er stoppet på instituttet og dermed i institutrådet og derfor skal der foretages nyvalg af næstformand til institutrådet. Næstformanden må gerne bidrage til dagsordenen og opfølgningen på møderne, og man sidder som udgangspunkt i rollen indtil d. 31. december 2023, hvor der skal vælges nye videnskabelige medlemmer til institutrådet. I forretningsordenens § 16 fremgår følgende om valg af næstformanden:

*”Efter ordinære valg til rådet foretages på første møde valg af næstformand. Næstformanden vælges blandt de videnskabelige medlemmer og skal være anerkendt forsker. Afgår næstformanden i valgperioden, foretages nyvalg til resten af perioden. Stk. 2. Næstformanden er formandens stedfortræder med de pligter og beføjelser, der er nævnt i forretningsordenen. Stk. 3. Er der ved valget af næstformand kun foreslået en kandidat, anses denne for valgt uden afstemning. Er der foreslået flere kandidater, er den kandidat valgt, som har opnået flere end halvdelen af de gyldigt afgivne stemmer (inklusive blanke stemmer). Har ingen kandidat opnået dette, foretages omvalg mellem de to kandidater, der har højst stemmetal. Har flere end to kandidater opnået højst stemmetal, deltager disse i omvalget. Har en kandidat opnået højst og flere kandidater næsthøjest stemmetal, deltager disse alle i omvalget. Ved omvalget er den kandidat valgt, der har opnået højst stemmetal. Har flere ved omvalg til hverv som næstformand opnået højst stemmetal, foretages lodtrækning mellem disse.)”*

1. **Revidering af instituttets Scholarly Qualification Matrix (fortroligt punkt)**

Som led i arbejdet med at få implementeret [den nye stillingstruktur](https://www.retsinformation.dk/eli/lta/2019/1443), har vi justeret vores udkast til en revideret Scholarly Qualification Matrix, hvor REEAD-principperne[[1]](#footnote-1) nu anvendes som en ramme for matricen. På dagens møde giver institutleder Signe Pihl-Thingvad en status på arbejdet og herefter er der en drøftelse med udgangspunkt i spørgsmålene nedenfor. Vi vil ligesom sidste gang gerne bede om, at punktet behandles i fortrolighed og at vedlagte bilag ikke deles med nogen, før vi har en endelig version, som kan offentliggøres.

Spørgsmål til drøftelse:

* Hvad er jeres indtryk af SQM i dens nuværende form?
* Hvad er vigtigt at tage i betragtning ift. guiden til bedømmelsesudvalget og guiden til prøveforelæsningen for at sikre at matricen bliver efterlevet i praksis og undgå bias?
* Hvordan kan tenure track (fra adjunkt til lektor) og forfremmelsesprogrammet (fra lektor til professor) implementeres?
* Har I øvrige kommentarer til den nye SQM og implementeringen af denne?

Bilag til punktet:

* Femte udkast på en revideret Scholarly Qualification Matrix

1. **Medarbejdernes tilstedeværelse og dets betydning for arbejds- og studiemiljøet**

For at sikre et godt arbejds- og studiemiljø er der som udgangspunkt en forventning om, at ansatte som minimum er fysisk tilstede på instituttet tre dagen om ugen i gennemsnit, medmindre man er ude at rejse, på skriveorlov etc. På den baggrund vil institutleder Signe Pihl-Thingvad på dagens møde gerne drøfte følgende spørgsmål om tilstedeværelse:

* Hvordan oplever I den generelle tilstedeværelse på instituttet, og hvilken betydning har det for jer?
* Hvilke årsager tror I der er til, at folk vælger at komme på kontoret eller at arbejde hjemmefra?
* Hvordan kan vi skabe et arbejds- og studiemiljø på instituttet, hvor folk i højere grad har lyst til at møde fysisk frem?
* Hvordan kan vi sikre det kollegiale fællesskab i en kontekst, hvor mange arbejder hjemmefra et par dage om ugen?

1. **Evt.**

**Med venlig hilsen**  
Signe Pihl-Thingvad

Institutleder

Institut for Statskundskab

1. Research; Education, External Funding, Academic citizenship, leadership & management; Dissemination. [↑](#footnote-ref-1)